**INFORMARE**

**cu privire la acordarea sprijinului financiar/subvenție**

**proiect ” La școală cu bucurie!”, cod proiect POCU/74/6/18/105002**

Instrumentul de sprijin este acordat în scopul susținerii procesului de efectuare de către cadrele didactice a activităților/stagiilor de practică și perfecționării competențelor obținute în componenta teoretică a activităților de formare/dezvoltare de competențe. Sprijinul financiar este acordat categoriei de beneficiari cadre didactice sub forma de subvenție, acordate pe bază de microproiect.

Domeniul de eligibilitate a instrumentului de sprijin cuprinde activități suport care contribuie la punerea în aplicare și perfecționarea competențelor obținute de participantul la programe de formare (componenta teoretică), prin asigurarea de resurse materiale necesare (ex. materiale didactice, rechizite, jocuri educaționale, cărți, materiale necesare pentru experimente științifice pentru copii/elevi, acoperirea costurilor unor activități didactice la care participă copiii/elevii, cum ar fi excursii, vizite la muzee, activități sportive etc.)

1. **Condiții de acces**

Accesul la instrumentele de sprijin financiar al participanților la proiect se face **condiționat de înscrierea cadrelor didactice în grupul țintă** și de **participarea la activitățile de dezvoltare de competențe transversale** organizate în cadrul proiectului

1. **Selecția beneficiarilor stimulentelor pentru performanță**

Selecția beneficiarilor cadre didactice care vor primi sprijin financiar in vederea desfășurării proiectelor educaționale se va face de către o comisie de evaluare care va analiza, pentru fiecare caz în parte, respectarea criteriilor de selecție și conținutul dosarului de selecție.

* 1. **Respectarea criteriilor de selecție**

Pentru obținerea sprijinului financiar sub forma subvenției, beneficiarul trebuie să îndeplinească următoarele condiții:

* Să fie înregistrat în grupul țintă al proiectului
* Să aibă toate documentele necesare la dosarul de grup țintă
* Să fi urmat programul de formare/dezvoltare de competente transversale
* Să înainteze formularul de aplicare (micro-proiectul de practică)
* Să își asume respectarea condițiilor de acordare și menținere a subvenției
* Să atașeze la dosar extrasul de cont în care va fi virată subvenția, cu ștampila băncii
	1. **Conținutul dosarului de selecție**

Dosarul de selecție a beneficiarilor care vor beneficia de subvenție va conține:

* Copie a certificatului obținut în urma parcurgerii programului de formare
* Micro-proiectul de practică
* Declarație de respectare a condițiilor de acordare și menținere a subvenției / Informare asupra condițiilor de acordare a sprijinului financiar
* Extras de cont, cu ștampila băncii
	1. **Evaluarea și selecția beneficiarilor sprijinului financiar**

Lansarea și calendarul înscrierilor pentru obținerea subvențiilor in vederea desfășurării proiectelor educaționale se va face printr-un anunț mediatizat și adus la cunoștința cadrelor didactice din grupul țintă al proiectului, împreună cu Ghidul de scriere a micro-proiectelor și formularul standard al aplicației.

Dosarele vor fi depuse conform calendarului anunțat

1. Etapa administrativă

Comisia de evaluare și selecție a beneficiarilor care vor primi sprijin financiar va analiza, pentru fiecare caz în parte, respectarea criteriilor de selecție și conținutul dosarului de selecție

Nerespectarea criteriilor de acces și/sau lipsa documentelor asumate duc la respingerea dosarului și implicit, la neacordarea subvenției.

1. Etapa evaluare tehnică

Comisia va analiza conținutul proiectelor depuse conform unei grile de evaluare agreate de toți membrii comisiei și incluse în Ghidul de scriere a micro-proiectelor. Va fi stabilit un nivel minimal al punctajului necesar obținerii subvențiilor in vederea desfășurării proiectelor educaționale

Pentru fiecare proiect aprobat, comisia va emite o decizie de acordare a subvenției.

1. **Monitorizarea acordării sprijinului financiar**

Beneficiarii cărora li se oferă sprijin financiar sub forma subvenției pentru susținerea proiectelor educaționale au obligația de a respecta condițiile de acordare și menținere a subvenției și de a raporta progresul și rezultatele activităților educaționale care beneficiază de sprijin financiar.

Monitorizarea rezultatelor activităților educative desfășurate de beneficiarii sprijinului va fi făcută pe baza informărilor/rapoartelor coordonatorilor de activități.

1. **Încetarea acordării sprijinului financiar**

Acordarea sprijinului financiar încetează în următoarele condiții:

a) în cazul retragerii beneficiarului, din orice motive, din activitățile proiectului

b) în cazul nerespectării condițiilor de acordare și menținere a subvenției

c) în cazul nerealizării activităților educaționale asumate prin proiectul depus

Decizia de retragere/încetare a sprijinului financiar va fi luată de comisia de evaluare, selecție si monitorizare, pe baza documentelor justificative

**Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_declar că am primit un exemplar, astăzi, \_\_\_\_\_\_\_\_\_\_**

Valabil fara semnatura

 **DECLARAȚIE**

Subsemnatul/a **……………………………………………………………………………………………………………………………**, posesor/posesoare al/a C.I., seria **……….…..…….**, nr. **……………………………..……………..**, eliberată de **………………………..…..……………….**, la data de **……………………….……………**, CNP **I.…I.…I….I.…I.…I….I….I….I.…I….I….I.…I.…I**., în calitate de beneficiar al sprijinului financiar sub formă de **subvenție,** în proiectul ” La școală cu bucurie!”, cod POCU/74/6/18/105002,

**declar** că am citit cu atenție **Informarea cu privire la acordarea sprijinului financiar/subvenției în cadrul proiectului ” La școală cu bucurie!”, cod proiect POCU/74/6/18/105002,** am înțeles **condițiile de acordare și menținere a sprijinului financiar** și îmi asum respectarea acestora pe tot parcursul participării la activitățile proiectului.

**BENEFICIAR DATA\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Valabil fara semnatura